## Razvoj mobilnih aplikacija

## Spirala 2 - Projektni zadatak (10 B)

# NewsFeedApp - proširenja funkcionalnosti

U Spirali 2, proširit ćemo NewsFeedApp dodavanjem dva nova ekrana i nekoliko novih načina za interakciju s vijestima. Važno je da sve nove Composable ekrane (FilterScreen, NewsDetailsScreen), baš kao i postojeći NewsFeedScreen (**ruta=/home**), smjestite u isti paket: **etf.ri.rma.newsfeedapp.screen**.

Prvo proširenje je poboljšanje filtriranja. Na ekranu NewsFeedScreen, tamo gdje su filteri po kategorijama, dodajte novi Chip. Neka na njemu piše "Više filtera ..." i dajte mu testTag **filter\_chip\_more**. Klik na ovaj čip vodi korisnika na novi ekran koji ćemo zvati **FilterScreen (ruta=/filters)**, gdje će biti sve opcije za filtriranje vijesti.

Sam FilterScreen (Composable funkcija) treba da sadrži sve opcije za filtriranje na jednom mjestu. Kad se otvori, prikazat će ranije Chip-ove za kategorije ("Politika", "Sport", "Nauka/tehnologija", "All" - sa testTag-ovima filter\_chip\_pol, filter\_chip\_spo, filter\_chip\_sci, filter\_chip\_all), a njihov odabir treba da bude isti kao na NewsFeedScreen-u. Osim toga, FilterScreen donosi dva nova načina filtriranja.

Prvi je **filtriranje po opsegu datuma**. Ovdje ćete koristiti standardni Material 3 DateRangePicker. Trebat će vam neki element na ekranu (recimo Text ili Button, sa testTag-om **filter\_daterange\_display**) koji će pokazivati koji je opseg trenutno odabran (ili neki početni tekst). Klikom na dugme pored daterange\_display-a sa testTag-om: **filter\_daterange\_button** treba da se otvori DateRangePicker dijalog. Kada korisnik odabere datume i potvrdi, odabrani opseg treba prikazati u ranijem filter\_daterange\_display elementu. Za poređenje datuma, možete pretpostaviti da su NewsItem.publishedDate stringovi u formatu "DD-MM-YYYY", a opseg datuma prikazujte u formatu “DD-MM-YYYY;DD-MM-YYYY”.

Sljedeće unapređenje je **filtriranje po nepoželjnim riječima**. Dodajte dio ekrana gdje korisnik može upisati riječ koju ne želi vidjeti u vijestima. Koristite TextField (testTag: filter\_unwanted\_input) za unos. Pored njega, dodajte dugme (testTag: filter\_unwanted\_add\_button) kojim se ta riječ dodaje na listu zabranjenih. Ispod prikažite listu svih riječi koje je korisnik do sada dodao (lista treba imati testTag filter\_unwanted\_list). Onemogućite duple riječi u listi (poređenje neka bude case-insensitive).

Na dnu FilterScreen-a dodajte dugme "Primijeni filtere" (testTag: filter\_apply\_button). Kad korisnik klikne na njega, sve postavke koje je odabrao (kategorija, datumi, nepoželjne riječi) trebaju se primijeniti, a aplikacija ga treba vratiti na NewsFeedScreen koji sada prikazuje samo filtrirane vijesti. Ako korisnik samo pritisne 'Back' (sistemsko dugme ili gesta) bez klika na "Primijeni filtere", promjene sa FilterScreen-a se ne primjenjuju.

Sljedeći korak je dodavanje ekrana za detalje vijesti. Kada korisnik klikne na bilo koju karticu vijesti (StandardNewsCard ili FeaturedNewsCard) na NewsFeedScreen-u, treba da se otvori novi ekran. Njega ćete definisati kao Composable funkciju NewsDetailsScreen (također u etf.ri.rma.newsfeedapp.screen paketu, **ruta=/details/{id}**), a trebat će joj informacija o tome koja je vijest kliknuta (npr. njen id).

Na ekranu NewsDetailsScreen trebate prikazati sve bitne informacije o odabranoj vijesti. Pobrinite se da se jasno vide naslov (testTag: **details\_title**), sažetak (testTag: **details\_snippet**), kategorija (testTag: **details\_category**), izvor (testTag: **details\_source**) i datum objave (testTag: **details\_date**). Ispod tih osnovnih detalja, dodajte dio nazvan "Povezane vijesti iz iste kategorije". Ovdje trebate pronaći i prikazati naslove **dvije** druge vijesti koje pripadaju istoj kategoriji kao vijest koja se trenutno gleda i čiji je datum objave najbliži datumu te vijesti. Da biste našli ove vijesti, koristite podatke iz NewsData.getAllNews(). Ako ima više vijesti sa istim najbližim datumom prikažite dvije vijesti koje su leksikografski prije. Svaki od ta dva naslova povezanih vijesti treba da ima svoj testTag (**related\_news\_title\_1** i **related\_news\_title\_2**) i treba da bude klikabilan. Klikom na naslov povezane vijesti otvara se *ponovo* NewsDetailsScreen, ali ovaj put za tu povezanu vijest. Naravno, i sa ovog ekrana korisnik se mora moći vratiti na NewsFeedScreen koristeći standardno 'Back' dugme ili gestu ili dugme “Zatvori detalje” sa tagom **details\_close\_button**. Back dugme u ekranu NewsDetailsScreen uvijek vraća na početni screen sa listom vijesti.

Vaša rješenja postavite na master/main/početni branch ranije napravljenog repozitorija. A za spiralu 1 kreirajte branch spirala1 i tu ne pravite više izmjena (osim za dodatni zadatak sa S1 ako do sada niste imali vježbe).

Pitanja vezana za postavku spirale postavljajte kroz Piazza forum u folder **spirala\_2**: [Piazza forum](https://piazza.com/etf.unsa.ba/spring2025/etfrma)

Rok za rad na spirali je 29.04.2025 do 23:59. Rad na projektu je samostalan!